CELEX: 32022D0935
Language: lt
Date: 1655078400000
Title: Tarybos sprendimas (ES) 2022/935 2022 m. birželio 13 d. dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Egipto Arabų Respublikos asociaciją, dėl ES ir Egipto partnerystės prioritetų 2021–2027 m. priėmimo

2022 6 17   
               
               
                  LT
               
               
                  Europos Sąjungos oficialusis leidinys
               
               
                  L 162/31
               
            
         TARYBOS SPRENDIMAS (ES) 2022/935
         2022 m. birželio 13 d.
         dėl pozicijos, kurios Europos Sąjungos vardu turi būti laikomasi Asociacijos taryboje, įsteigtoje Europos ir Viduržemio jūros regiono šalių susitarimu, steigiančiu Europos Bendrijų bei jų valstybių narių ir Egipto Arabų Respublikos asociaciją, dėl ES ir Egipto partnerystės prioritetų 2021–2027 m. priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     2001 m. birželio 25 d. buvo pasirašytas ir 2004 m. birželio 1 d. įsigaliojo Europos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Egipto Arabų Respublikos asociaciją (1) (toliau – Susitarimas);
                  
               
                     (2)
                  
                  
                     pagal Susitarimą juo įsteigta Asociacijos taryba (toliau – ES ir Egipto asociacijos taryba) gali priimti sprendimus, siekdama Susitarimo tikslų, ir teikti deramas rekomendacijas;
                  
               
                     (3)
                  
                  
                     siekiant toliau stiprinti tvirtus ir daugialypius abiejų partnerių santykius, buvo nustatyti partnerystės prioritetai, kuriais remiamas Susitarimo įgyvendinimas ir ES ir Egipto partnerystė 2021–2027 m. laikotarpiu (toliau – ES ir Egipto partnerystės prioritetai 2021–2027 m.);
                  
               
                     (4)
                  
                  
                     ES ir Egipto asociacijos taryba savo devintajame posėdyje turi priimti rekomendaciją dėl ES ir Egipto partnerystės prioritetų 2021–2027 m.;
                  
               
                     (5)
                  
                  
                     tikslinga nustatyti poziciją, kurios Sąjungos vardu turi būti laikomasi ES ir Egipto asociacijos taryboje, nes rekomendacija dėl ES ir Egipto partnerystės prioritetų 2021–2027 m. sukels teisinių pasekmių Sąjungai;
                  
               
                     (6)
                  
                  
                     todėl Sąjungos pozicija ES ir Egipto asociacijos taryboje turėtų būti grindžiama pridedamu rekomendacijos projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios turi būti laikomasi Sąjungos vardu devintajame ES ir Egipto asociacijos tarybos posėdyje, grindžiama prie šio sprendimo pridėtu ES ir Egipto asociacijos tarybos rekomendacijos projektu.
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2022 m. birželio 13 d.
            
               
                  Tarybos vardu
               
               
                  Pirmininkas
               
               M. FESNEAU
            
         
         
            (1)  Europos Sąjungos ir Viduržemio jūros regiono šalių susitarimas, steigiantis Europos Bendrijų bei jų valstybių narių ir Egipto Arabų Respublikos asociaciją (OL L 304, 2004 9 30, p. 39).
      
      
         
            PROJEKTAS
            ES IR EGIPTO ASOCIACIJOS TARYBOS POSĖDŽIO REKOMENDACIJA Nr. 1/2022
            … m. … … d.
            dėl ES ir Egipto partnerystės prioritetų 2021–2027 m.
            ES IR EGIPTO ASOCIACIJOS TARYBA,
            atsižvelgdama į Europos Sąjungos ir Viduržemio jūros regiono šalių susitarimą, steigiantį Europos Bendrijų bei jų valstybių narių ir Egipto Arabų Respublikos asociaciją,
            kadangi:
            
                        (1)
                     
                     
                        2001 m. birželio 25 d. buvo pasirašytas ir 2004 m. birželio 1 d. įsigaliojo Europos Sąjungos ir Viduržemio jūros regiono šalių susitarimas (toliau – Susitarimas), steigiantis Europos Bendrijų bei jų valstybių narių ir Egipto Arabų Respublikos asociaciją;
                     
                  
                        (2)
                     
                     
                        Susitarimo 76 straipsniu ES ir Egipto asociacijos tarybai suteikti įgaliojimai priimti sprendimus siekiant jo tikslų ir teikti atitinkamas rekomendacijas;
                     
                  
                        (3)
                     
                     
                        kaip nurodyta Susitarimo 86 straipsnyje, Šalys imasi visų bendrųjų ar specialiųjų priemonių, kad vykdytų Susitarime nustatytas prievoles, ir užtikrina, kad būtų pasiekti Susitarime nustatyti tikslai;
                     
                  
                        (4)
                     
                     
                        persvarsčius Europos kaimynystės politiką pasiūlyta pradėti naują bendradarbiavimo su šalimis partnerėmis etapą ir abiem Šalims suteikti daugiau atsakomybės;
                     
                  
                        (5)
                     
                     
                        Europos Sąjunga ir Egiptas susitarė dėl partnerystės stiprinimo ir jos 2021–2027 m. prioritetų (toliau – ES ir Egipto partnerystės prioritetai 2021–2027 m.), kuriais siekiama spręsti Sąjungai ir Egiptui kylančius bendrus uždavinius ir ginti bendrus interesus;
                     
                  
                        (6)
                     
                     
                        Susitarimo Šalys suformulavo ES ir Egipto partnerystės prioritetus 2021–2027 m., padėsiančius įgyvendinti Susitarimą, daugiausia dėmesio skiriant bendradarbiavimui ir taip siekiant drauge nustatytų bendrų interesų,
                     
                  REKOMENDUOJA:
            
               1 straipsnis
               Asociacijos taryba rekomenduoja Susitarimo Šalims įgyvendinti šios rekomendacijos priede išdėstytus ES ir Egipto partnerystės prioritetus 2021–2027 m (+).
            
            
               2 straipsnis
               ES ir Egipto partnerystės prioritetais 2021–2027 m. pakeičiami ES ir Egipto partnerystės prioritetai, kuriuos įgyvendinti rekomenduota Asociacijos tarybos rekomendacija Nr. 1/2017 (1).
            
            
               3 straipsnis
               Ši rekomendacija įsigalioja jos priėmimo dieną.
            
            
               Priimta … …
               
                  
                     ES ir Egipto asociacijos tarybos vardu
                  
                  
                     Pirmininkas
                  
               
            
            
               (+)  Delegacijoms: žr. dokumentą ST 8663/2022 ADD1.
            
               (1)  2017 m. liepos 25 d. ES ir Egipto asociacijos tarybos rekomendacija Nr. 1/2017 dėl ES ir Egipto partnerystės prioritetų (OL L 255, 2017 10 3, p. 26).